kardosdrur/scandi-wiki huggingface dataset:
Partnair Flight 394

Partnair Flight 394 var en chartret flyvning, der fredag den 8. september 1989 styrtede ned i Skagerrak, 18 kilometer nord fra Hirtshals. Flyet var var lettet fra Oslo Lufthavn og var på vej til Hamburg Lufthavn. Ombord var 50 passagerer og 5 besætningsmedlemmer.

Under flyvningen opstod en række voldsomme vibrationer, der fik flyets haleparti til at falde fra hinanden. Det førte så til, at flyet kom ud af kontrol, og at begge flyets vinger brækkede. Flyet styrtede i havet og alle ombordværende omkom.

Flyulykken betragtes som den næstværste i Norges historie, og er det flystyrt i dansk luftrum med flest omkomne. I efteråret 2009 fandt man et kranium ved Uggerby, hvilket kan stamme fra ulykken, da fem af de omkomne aldrig er blevet fundet.

Se også 
 Flyulykker i Danmark

Eksterne henvisninger 
 Det norske havarikommissions havarirapport
 Beskrivelse af havariet på aviation.safety.net
 Årsag ukendt, Ingeniøren
 Kranium måske fra flystyrt, Nordjyske

Flyulykker og -hændelser i 1989
Flyulykker og -hændelser i Danmark
Nicolai Christensen

Nicolai Christensen (født 11. Februar 1992) er en dansk professionel fodboldspiller på midtbanen, der i øjeblikket spiller for IK Skovbakken.

Han til AGF som førsteårs drengespiller i 2005 fra samarbejdsklubben Grenaa IF. Nicolai fik debut for AGF på hjemmebane mod FC Roskilde den 13. april 2011.

I sommeren 2011 skiftede han Hobro IK på en 2-årig kontrakt, da han ikke fik aftalen forlænget med AGF.

Referencer

Eksterne Henvisninger 

Fodboldspillere fra Danmark
Fodboldspillere fra AGF
Fodboldspillere fra Hobro IK
Sonny Stitt

Edward "Sonny" Stitt (født 2. februar 1924 i Boston Massachusetts, død 22. juli 1982 i Washington, D.C. USA) var en amerikansk jazz-saxofonist.

Stitt hørte til bebop- og hardbop-musikkens store saxofonister. Han var inspireret af Charlie Parker og Lester Young, men fandt sin egen stil med tiden.

Han har spillet med Miles Davis, Dizzy Gillespie, Thelonius Monk, Stan Getz, J.J. Johnson og Bud Powell.

Eksterne kilder/henvisninger 

 Biografi
 

Jazzmusikere fra USA
Saxofonister fra USA
Personer fra Boston
Phil Woods

Phillip Wells "Phil" Woods (født 2. november 1931 i Springfield, Massachusetts, død 29. september 2015 i Pennsylvanien USA) var en amerikansk jazz-altsaxofonist og klarinetist.

Woods studerede musik under Lennie Tristano, på Manhattan School Of Music. Han hørte til en af sin generations ledende altsaxofonister. Han ledte egne grupper, og spillede med mange af jazzens store musikere såsom Dizzy Gillespie, Buddy Rich, Thelonius Monk, Wes Montgomery og Quincy Jones.

Woods spændte stilistisk fra swing til avantgarde.

Kilde 
 Om Phil Woods på Musicians.allaboutjazz.com
 

Jazzmusikere fra USA
Saxofonister fra USA
Personer fra Massachusetts
TWA Flight 800

Trans World Airlines Flight 800 (TWA 800), var en Boeing 747 fra det amerikanske selskab Trans World Airlines, der eksploderede og styrtede ned i Atlanterhavet nær East Moriches, New York ud for Long Islands kyst. Det skete 12 minutter efter at flyet var lettet den 17. juli 1996 klokken cirka 20:31 lokal tid (18. juli 1996 kl. 02:31 dansk sommertid). TWA 800 var lettet fra John F. Kennedy International Airport på vej til Rom og skulle have mellemlandet i Aéroport Paris-Charles de Gaulle i Paris. Alle 230 ombordværende omkom, den tredje dødeligste flyulykke på amerikansk jord.

Flystyrtet var omgæret af stor mystik og blev genstand for konspirationsteorier. En teori gik på, at det var et terrorangreb, mens andre beskyldte den amerikanske flåde for at have ramt flyet med et øvelsesmissil. Flere vidner fortalte, at de forud for eksplosionen havde set en lysstribe flyve fra jorden og op mod flyet.

Efter en fire år lang undersøgelse konkluderede de amerikanske trafiksikkerhedsmyndigheder, NTSB, at flyet var blevet ødelagt af en eksplosion i en halvtom brændstoftank, som muligvis var antændt af gnister fra defekte ledninger. Undersøgelsen af flykatastrofen var den mest omfattende, komplekse og dyreste i USA's historie. Som resultat af undersøgelsen blev nye krav udviklet til fly for at forhindre fremtidige eksplsioner i brændstoftanke.

Flyet

TWA 800 
Flyet med registreringsnummeret N93119 blev fremstillet af Boeing i juli 1971, da det var blevet bestilt af Eastern Air Lines, men efter at flyselskabet valgte at afbestille alle deres 747 ordrer, blev det i stedet købt af TWA. Flyet havde gennemført 16.869 flyvninger med 93.303 timers drift. På dagen for ulykken var flyet lettet fra Athen i Grækenland som TWA Flight 881 og ankom til John F. Kennedy International Airport (JFK) omkring klokken 16.38 lokal tid.

Flyet blev tanket og besætningen blev skiftet ud; den nye flyvebesætning bestod af kaptajn Ralph G. Kevorkian, kaptajn/kontrollér Steven E. Snyder og "flight engineer" (3. pilot) Richard G. Campbell (alle med mere end 30 års ansættelse hos TWA), og "flight engineer"-praktikanten Oliver Krick, der var begyndt på hans sjette del af uddannelsen.

TWA 800 skulle oprindeligt have lettet klokken 19.00 lokal tid, men blev forsinket indtil klokken 20.02 på grund af en misforståelse omkring bagage.

Passagerernes nationaliteter

Passagerer og besætning om bord på Flight 800

Galleri

Referencer

Litteratur 
 Poul Høi; "Flight 800 forsvandt uden varsel", Berlingske Tidende, 19. juli 1996
 Christoffer Guldbrandsen; "FBI afviser sabotage på flight TWA 800", Politiken, 24. november 1997

Eksterne henvisninger 

 Blev Flight 800 skudt ned? på whatreallyhappened.com

Flyulykker og -hændelser i 1996
Flyulykker og -hændelser i USA
Tommy Flanagan

Thomas Lee "Tommy" Flanagan (16. marts 1930 i Detroit, Michigan – 16. november 2001 i New York City, USA) var en amerikansk jazzpianist. 

Flanagan var nok mest kendt for sit virke hos Ella Fitzgerald og på John Coltrane´s pladeindspilning, Giant Steps og Sonny Rollins Saxophone Colossus. 

Han havde i slutningen af 1950'erne sin egen trio med Elvin Jones og Wilbur Little, som indspillede den berømte plade Overseas (1957). Han hører til generationen af bebop og hardbop pianister fra slut 1950´erne og op igennem 1960´erne i den bløde ende. Flanagan spillede også med bl.a. Tal Farlow, Kenny Dorham og Wes Montgomery.

Eksterne henvisninger 

 

Jazzpianister fra USA
Wynton Kelly

Wynton Kelly (født 2. december 1931 i Jamaica og vokset op i Brooklyn, New York, død 12. april 1971 i Toronto Canada) var en jamaicansk/amerikansk jazzpianist.

Kelly er nok mest kendt fra Miles Davis' kvintet (1959-1963).

Han har spillet med Dizzy Gillespie, John Coltrane, Lester Young og Charles Mingus.

Kelly har ledet egne grupper, og indspillet for pladeselskaberne Blue Note Records, Riverside og Verve Records.

Han er familierelateret til elbassisten Marcus Miller.

Jazzpianister fra USA
Red Garland

William "Red" Garland (13. maj 1923 i Dallas, Texas, USA – 23. april 1984) var en amerikansk jazzpianist.

Garland var bedst kendt for sit virke i Miles Davis' kvintet (1955-1958). Han var med på de berømte indspilninger Workin´, Relaxin´, Cookin´ og Steamin´, fire plader der alle i dag er klassikere i jazzen.

Garland startede i sin karriere med at spille med Roy Eldridge, Lester Young, Coleman Hawkins og Charlie Parker. 

Efter bruddet med Miles Davis i 1958 dannede Red Garland sin egen trio, som bl.a. indspillede med Pepper Adams, Philly Joe Jones og Nat Adderley. 

Han har også indspillet med John Coltrane og Art Pepper, feks. Soultrane og Art Pepper Meets The Rythm section.

Kilder 
 Red Garland på allaboutjazz.com

Jazzmusikere fra USA
Jazzpianister fra USA
Cecil McBee

Cecil McBee (19 maj 1935 i Oklahoma USA) er en amerikansk jazzkontrabassist.

McBee har spillet med en stor del af jazzens musikere bl.a. Andrew Hill, Miles Davis, Wayne Shorter, Sam Rivers, Jackie McLean, Charles Lloyd, Keith Jarrett, Yusef Lateef, Freddie Hubbard og Woody Shaw.

Eksterne henvisninger 
 

Jazzmusikere fra USA
Bassister fra USA
Eddie Marshall

Edwin "Eddie" Marshall (13. april 1938 i Springfield Massachusetts USA − 7. september 2011) var en amerikansk jazztrommeslager og blokfløjtespiller. 

Marshall var inspireret af Max Roach og Art Blakey. Han flyttede i 1956 til New York, hvor han begyndte at spille med bl.a. med Bobby Hutcherson, med hvem han nok er mest kendt.

Han har også spillet med Stan Getz, Sam Rivers, John Coltrane, Ahmad Jamal, Art Pepper, Ron McClure og Bennie Maupin. Han har indspillet to plader i eget navn, med bl.a. George Cables og Hutcherson.

Eddie Marshall begyndte i 1984 at spille blokfløjte efter en hjerteoperation.

Diskografi 
 Dance of the Sun 
 Holy Mischief

som sideman 
 Waiting – Bobby Hutcherson
 The View From Inside – Bobby Hutcherson
 Highway One – Bobby Hutcherson
 Conception – Bobby Hutcherson
 San Francisco Samba – Art Pepper

Eksterne kilder og henvisninger 

Biografi om Eddie Marshall på allmusic.com

Jazzmusikere fra USA
Trommeslagere fra USA
Blokfløjtenister
Wilhelm Krause (maler)

Wilhelm August Leopold Christian Krause (født 27. februar 1803 i Dessau, død 8. januar 1864 i Berlin) var en tysk marinemaler.

Krause fik hovedparten af sin uddannelse under Wach i Berlin. Han blev herefter en meget populær lærer for andre, og blev kendt som grundlægger af marinemaleriet i Berlin. Han malede sit første søstykke før han endnu havde set havet, som han senere, ved rejser til Rügen, Norge (1831), Holland, Frankrig med mere, holdt sig i flittig rapport til og gengav i (særlig i tegning) omhyggelig redegørende arbejder; de vakte meget bifald i Berlin og har fundet vej til tyske museer; i Berlins Nationalgalleri således blandt andet "Pommersk kyst" (1828).

Eksterne henvisninger 

 

Malere fra Tyskland
Marinemalere
Tyskere i 1800-tallet
Karl Wilhelm Wach

Karl Wilhelm Wach (født 11. september 1787 i Berlin, død 24. november 1845 sammesteds) var en tysk maler.

Wach uddannedes først på Berlins Akademi, men fik sit afgørende kunstnerpræg under et flerårigt studieophold (fra 1815) i Paris, hvor David og Gros var hans lærere. Han rejste derfra som ivrig klassicist og fortsatte i samme retning i Rom, hvor særlig Rafael og hans skole blev hans forbillede. I Berlin, hvortil han vendte tilbage 1819, kom han til at spille en stor rolle ved sin udstrakte lærervirksomhed (akademiprofessor) og sine høje officielle stillinger (hofmaler, akademi-vicedirektør m. v.). Wachs eklektiske kunst lempede sig her efter den herskende romantiske retning; han arbejdede især i det religiøse historiemaleri (hovedværker: De tre himmelske dyder i Berlins Werderske Kirke og Tronende Madonna fra 1826, Berlins Nationalgalleri, loftsbilledet De ni Muser i Berlins Schauspielhaus); hans omfattende og lidet originale kunst stivnede efterhånden i rutine (Biskop Otto, Stettins Museum). Kendte portrætter af hans hånd er: Prinsesserne Elisabeth og Marie, Dronning Louise, Grevinde Raczynski (1827) og andre.

Kilder 

 

Malere fra Tyskland
Historiemalere
Portrætmalere
Hofmalere
Tyskere i 1700-tallet
Tyskere i 1800-tallet
Personer fra Berlin
Carl Christian Vogel von Vogelstein

Carl Christian Vogel von Vogelstein (26. juni 1788 i Wildenfels, Sachsen — 4. marts 1868 i München) var en tysk maler, søn af Christian Leberecht Vogel.

Vogel von Vogelstein uddannedes af faderen og
Dresdens Akademi, studerede videre i
St. Petersborg 1808—12 og i Rom, hvor han sluttede sig
til den tyske kunstnerkreds og gik over til
katolicismen, blev 1820 akademiprofessor, 1824
hofmaler i Dresden, adledes 1831, udførte
større dekorative arbejder til slottet i Pillnitz,
fresker til kapellet sammesteds, adskillige
alterbilleder (i Leipzig, Naumburg, 1850 to
kolossalbilleder til Dresdens Hofkirche o. s. fr.); 1853
flyttede han til München. Allerede under det
første Rom-ophold 1813 havde V. hentet
billedstof fra Dantes digtning; denne emnekreds
vendte han senere ofte tilbage til; han malede
også scener fra Goethes »Faust«. Det er dog
næppe så meget disse og andre arbejder (Pius
VII og Frederik August den Retfærdige i
Dresdens Galleri, selvportræt [Uffizi], L. Tieck
[Berlins Nationalgal.], dronning Augusta [Prags
Rudolfinum], maleren Miville [1811, Basels Mus.]
etc.), der interesserer nutiden, som hans store
samling af portrætter i kridt, c. 700, af hans
samtidige under hans Dresden-ophold;
samlingen (nu i Dresdens Kobberstikkabinet) har vel
mindre kunstnerisk, men så meget større
ikonografisk værd. Thorvaldsen i
S. Luca-Akademiets dragt i Thorvaldsens Museum.

Eksterne henvisninger 

Malere fra Tyskland
Historiemalere
Portrætmalere
Hofmalere
Tyskere i 1800-tallet
Personer fra Sachsen
Texas Longhorns

Austin er hjemsted for University of Texas (UT) Longhorns. I Amerika har unversiteter sportshold. Universitetssportshold spiller mod andre universitetshold. Universiteter spiller i en organisation som hedder National Collegiate Athletic Association (NCAA). The University of Texas sportsafdeling består af 525 studerende mœnd og kvinder, som også er sportsfok. The University of Texas sportsafdeling beskæftiger mere end 300 fuldtidsansatte medarbejdere. Baseball var den første sport på UT, og Longhorns spillede deres første sæson i 1896. Siden da har alle University of Texas sportsprogrammer kombineret vundet 48 nationale mesterskaber.
Nu har University of Texas otte mandesportsgrene og ti kvindesportgrene. Mandesport består af Amerikansk fodbold, basketbold, basebold, svømning og dykning, atletik, orienteringsløb, golf og tennis. Kvindesport er volleyball, basketbold, softbold, svømning og dykning, atletik, orienteringsløb, golf, tennis, roning og fodbold. Longhorns spiller i The Big 12 Conference. Dette er en liga i NCAA.

Longhorns farver er brœndt orange og hvid. University of Texas maskot er en longhorn som hedder Bevo. Universitetets kamp sang er The Eyes of Texas (Texas’ Øjne).

University of Texas er kendt for at vœre sportsafdeling i Amerika. I det akademiske år 2009-10 indtjente Longhorns sportsafdeling $143,5 millioner. I 2002 blev Longhorns valgt som Amerikas bedste sportsuniversitet. For nylig indgik University of Texas et partnerskab med ESPN (Entertainment Sports Programming Network) for at have deres eget tv-net. Denne aftale er $300 millioner værd over de næste 20 år og begynder i september 2011. Dette markerer det første universitet i landet der har deres egen 24 timers tv-net.

Mandesportsgrene 
 Basebold
 Basketbold
 Orienteringsløb
 Amerikansk Fodbold
 Golf
 Swømning og dykning
 Tennis
 Atletik

Kvindersportsgrene 
 Basketbold
 Orienteringsløb
 Golf
 Roning
 Fodbold
 Softbold
 Swømning og dykning
 Tennis
 Atletik
 Volleybold

Nationale Mesterskaber (48)

Mandesportsgrene 
 Basebold (6) – 1949, 1950, 1975, 1983, 2002, 2005
 Amerika Foldbold (4) – 1963, 1969, 1970, 2005
 Golf (2) – 1971, 1972
 Swømning og dykning (10) – 1981, 1988, 1989, 1990, 1991, 1996, 2000, 2001, 2002, 2010

Kvindesportsgrene 
 Basketbold (1) – 1986
 Orienteringsløb (1) – 1986
 Swømning og dykning (9) – 1981, 1982, 1984, 1985, 1986, 1987, 1988, 1990, 1991
 Tennis (2) – 1993, 1995
 Indendørs atletik (6) – 1986, 1988, 1990, 1998, 1999, 2006
 Udendørs atletik (5) – 1982, 1986, 1998, 1999, 2005
 Volleybold (2) – 1981, 1988

Idrætsforeninger
Sport i Texas
Friedrich von Amerling

Friedrich von Amerling (født 14. april 1803 i Wien, død 15. januar 1887 sammesteds) var en østrigsk maler.

von Amerling har vundet sig et navn ved sine særlig i malerisk henseende vellykkede portrætter (omtrent 1000) og var i sin tid en i de højere kredse i Wien meget feteret maler (portrætter af kejser Franz I i kroningsdragt, Windischgrätz, Grillparzer, Thorvaldsen med flere). Han var elev af akademiet i Wien og Lawrence i London.

Kilder

Eksterne henvisninger 
 

Malere fra Østrig
Portrætmalere
Personer fra Wien
Østrigere i 1800-tallet
Christian Leberecht Vogel

Christian Leberecht Vogel (4. april 1759 i Dresden — 11. april 1816 sammesteds) var en tysk maler, far til Carl Christian Vogel von Vogelstein. 

Vogel var elev af og senere (fra 1814) lærer ved Dresdens Akademi. En lang tid (fra 1780) virkede han i Wildenfels på foranledning af grev Solms og malede her mange portrætter; 1804 vendte han tilbage til Dresden. Han har vel malet alterstykker og andet, men dog især vundet navn ved sine portrætter (i olie eller pastel), og da fornemmelig ved barneportrætterne. Berømt og beundret af alle Dresden-turisterne er således Vogels Kinder i Dresdens Galleri (barneportrættet af fyrst Otto von Schönburg-Waldenburg og Alfred von Schönburg-Hartenstein). I Oslo Nationalgalleri findes en børnegruppe (to børn leger med et tændt lys).

Personer fra Dresden
Malere fra Tyskland
Portrætmalere
David Suzuki

David Takayoshi Suzuki (født 24. marts 1936 i Vancouver) er en canadisk zoolog, universitetsprofessor, programvært og miljøforkæmper. Han er særlig kendt for sine radio- og fjernsynsprogrammer om natur og miljø.

Suzuki aflagde i 1961 doktorgrad i zoologi ved University of Chicago. Han arbejdede som professor i genetik ved University of British Columbia fra 1963 til han blev pensionist i 2001.

Fra midten af 1970'erne begyndte han at medvirke i programmer om natur og miljøspørgsmål i radio og på fjernsyn. Han forfattede også bøger om disse emner. For det canadiske publikum blev Suzuki kendt som vært for CBC Televisions videnskabsmagasin The Nature of Things, en programserie som blev solgt til mere end 40 lande. Han er også kendt som miljøforkæmper og som kritiker af regeringers manglende vilje til at beskytte miljøet. Suzuki har engageret sig i spørgsmålet om klimaændringer og medvirkede i 1990 til etableringen af David Suzuki Foundation, som har til formål at finde frem til måder menneskelige samfund kan eksistere i balance med naturen.

Suzuki var fra 1982 til 1987 direktør for Canadian Civil Liberties Association.

Suzuki har modtaget en række udmærkelser for sit virke. Han er fellow af Canadaordenen og har modtaget Britisk Columbia-ordenen. Suzuki blev i 2009 tildelt Right Livelihood Award. Han har også modtaget Kalingaprisen. Suzuki er æresdoktor fra 22 universiteter i Canada, USA og Australia.

Videnskabsfolk fra Canada
Miljøforkæmpere
Personer fra Vancouver
Troy Dalbey

Troy Lane Dalbey (født 19. september 1968 i Cincinnati, Ohio, USA) er en tidligere amerikansk svømmer, og dobbelt olympisk guldvinder. Han specialiserede sig i disciplinen fristil.

Dalbey svømmede i college-årene for University of Florida og Arizona State University. Han blev udtaget til OL i 1988 i Seoul. Her var han en del af de amerikanske stafet-hold, der vandt guld på både 4x100 meter og 4x200 meter fristil. Under fejringen af guldmedaljerne på en bar i Seoul stjal han sammen med holdkammeraten Doug Gjertsen en marmorstatue, hvorefter han i første omgang blev arresteret af det sydkoreanske politi, og efterfølgende smidt af det amerikanske hold og hjemsendt fra legene.

Dalbey deltog også ved VM i 1991 i Perth, Australien. Her var han på det sølvvindende amerikanske hold på 4x200 meter fristil-stafetten.

OL-medaljer 
 1988:  Guld i 4x100 meter fristil med USA
 1988:  Guld i 4x200 meter fristil med USA

VM-medaljer 
 VM i svømning 1991:  Sølv i 4x200 meter fristil med USA

Eskterne henvisninger 
 Dalbey på Sports-reference.com 
 New York Times-artikel om Dalbeys arrestation og hjemsendelse under OL i 1988

Svømmere fra USA
Olympiske svømmere fra USA
Personer fra Cincinnati
Svømmere ved sommer-OL 1988
Medaljevindere ved sommer-OL 1988
Olympiske mestre fra USA
Clausager

Clausager er en dansk landmandsslægt fra Vestjylland, der udviklede sig til en politikerfamilie. Slægten ejede bl.a. to gårde ved Skjern og Sædding, Bjergbo og Clausager.

Gårdejer og smed Jens Andersen Clausager (1809-1885) var medlem af Folketinget og en central skikkelse i Venstre under forfatningskampen. Han var gift med Ane Katrine Madsdatter (1811-1896) og fader til Anders Jensen Clausager (1834-1928), der var medlem af Folke- og Landstinget og Anders Bjergbo Jensen Clausager (1845-1926), der var medlem af Folketinget.

Anders Jensen Clausager var fader til gårdejer og kreditforeningsdirektør Jens Clausager (1866-1933), der også var medlem af Folketinget for Venstre, og til gårdejer Hans Krogmoes Jensen Clausager (1874-1948), ligeledes folketingsmedlem for Venstre.

Ane Kathrine Clausager (1868-1924) var datter af Anders Jensen Clausager og gift med sognefoged Hans Andersen. Hun var mor til toldinspektør Anders Clausager (1900-1968), som var medlem af Gentofte Kommunalbestyrelse for Venstre.

Karen Vendelbo Jensen Clausager (1863-1948) var ligeledes datter af Anders Jensen Clausager og gift med møller og gårdejer Lars Andersen Madsen. Hun var mor til overlæge i psykiatri Martin Clausager (1900-1983).

Civilingeniør Peder Halskov Clausager (1900-1984) fra Kolding, var også folketingsmand, men for Det Radikale Venstre.

Simplificeret stamtræ

Kilder 
 Respektive biografier i Kraks Blå Bog

Slægter fra Danmark
Michio Suzuki

Michio Suzuki (japansk: 鈴木 通夫 Suzuki Michio; 2. oktober 1926 – 31. maj 1998) var en japansk matematiker, som arbejdede inden for gruppeteori

Biografi 
Han var professor ved University of Illinois at Urbana-Champaign fra 1953 til hans død. Han var også ansat som gæsteprofessor ved University of Chicago (1960–61), Institute for Advanced Study (1962–63, 1968–69, forår 1981), University of Tokyo (forår 1971) og University of Padua (1994). Suzuki fik sin Ph.D i 1952 fra University of Tokyo på trods af at han var flyttet til USA det foregående år. Han var den første til at udfordre Feit–Thompson-sætningen.

En betydningsfuld bedrift var hans opdagelde i 1960 af Suzukigrupper, en uendelig familie af de eneste ikke-abeliske enkle grupper, hvis orden ikke er delelig med 3. Den mindste, af orden 29120, var den første enkle gruppe af orden mindre end 1 million, der er blevet opdaget siden Dicksons liste af 1900.

Han klassificerede flere klasser af enkle grupper af lille rang, inklusiv CIT-grupper og C-grupper og CA-grupper.

Han skrev flere lærebøger på japansk.

Se også 
 Baer-Suzuki-sætningen
 Bender-Suzuki-sætningen
 Brauer-Suzuki-sætningen
 Brauer-Suzuki-Wall-sætningen

Publikationer

Referencer 
 M. Aschbacher, H. Bender, W. Feit, R. Solomon, Michio Suzuki (1926–1998), Notices Amer. Math. Soc. 46 (1999), no. 5, 543–551.

Eksterne henvisninger 
 

Matematikere fra Japan
Matematikere fra USA
Ansatte ved University of Illinois at Urbana–Champaign
Guggenheim Fellows
Jens Andersen Clausager

Jens Andersen Clausager (født 18. oktober 1809 på gården Bjergbo, død 2. august 1885 på gården Clausager) var en dansk gårdejer og politiker.

Han var søn af Anders Jensen Bjergbo (1780-1865) og Margrethe Jensdatter (1782-1868). Clausager var gårdejer i Sædding ved Skjern og havde taget navn efter gården. Han støttede Bondevennerne og var medlem af Folketinget 1849-februar 1853, maj 1853-1854 og 1858-1861 for Ringkjøbing Amts 5. kreds (Skjernkredsen).

Ved valget i februar 1853 var han blevet besejret af amtsforvalter N.E. Krarup, som dog kun havde 6 stemmers overvægt. På grund af formfejl blev valget kasseret, og i næste omgang sejrede Clausager atter med stor overvægt. Så trak han sig tilbage et par år, i hvilke gårdmand Christen Christensen Sønderby, repræsenterede kredsen, men i 1858 mødte han atter frem og sad på tinge til 1861.

Efter sin tid i landspolitik sad han 1865-1871 i amtsrådet. 1867 fik han næringsbevis som møller.

Han var gift med Ane Katrine Madsdatter (1811-1896) og fader til Anders Jensen Clausager (1834-1928), der var medlem af Folke- og Landstinget, og Anders Bjergbo Clausager (1845-1926), der var medlem af Folketinget. Den ældste søn blev fra 1866 valgt i faderens gamle valgkreds, indtil han skiftede til Landstinget.

Hele hans familie:
 Anders Jensen Clausager (1834-1928)
 Mads Jensen Clausager (1836-1916)
 Margrethe Jensen (1838-?)
 Mariane Jensen (1840-1878)
 NN Jensen (1844-?)
 Anders Bjergbo Jensen Clausager (1845-1926)
 Dorthea Marie Jensen (1847-1935)

Kilder 
 Slægtsside
 Henrik Wulff, Den danske Rigsdag.

Eksterne henvisninger 
 

Folketingsmedlemmer i 1840'erne
Folketingsmedlemmer i 1850'erne
Folketingsmedlemmer i 1860'erne
Landmænd fra Danmark
Politikere fra Bondevennerne
Amtsrådsmedlemmer
Jens Andersen